Nordjylland har øjensynligt været ulvefrit siden ulven fra Thy 19. november sidste år blev fundet død i den nordjyske nationalpark. Men nu kan landsdelen altså vise sig at være hjem for endnu et af de vilde dyr. Aleksander Christian Pedersen Nielsen, der til dagligt studerer på AMU Nordjyllands afdeling i Sandmosen ved Tranum udenfor Brovst, er nemlig sikker på at det er en ulv, der kan ses på de billeder han tog i Tranum Klitplantage onsdag. - Jeg var ude og gå en tur, og nede ad en sti så jeg noget. Jeg troede først, det var et rådyr eller noget i den stil, siger han til TV2/Nord. - Den stod med ryggen til, og da jeg tog et billede, hørte den lyden fra telefonen, vendte den sig om. Jeg var ikke i tvivl om, at det var en ulv, fortsætter Aleksander, der i følge sin lærer var helt hvid i hovedet, da han kom tilbage på AMU-centeret. Her så Aleksander Christian Pedersen Nielsen (måske) en ulv

Referat:
Elev på Sandmoseskolen ved Brovst spottede onsdag hvad han mener, er en ulv.